**LIETUVOS RESPUBLIKOS EKONOMIKOS IR INOVACIJŲ MINISTERIJA**

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS IR ŽMOGIŠKŲJŲ IŠTEKLIŲ POTENCIALO DIDINIMAS“** **PRIEMONĖS NR. 09.4.3-ESFA-K-805 „ŽMOGIŠKIEJI IŠTEKLIAI INVEST LT+“ PROJEKTŲ FINANSAVIMO SĄLYGŲ APRAŠO DERINIMAS**

|  |  |
| --- | --- |
| **Paskelbimo** www.esinvesticijos.lt **data** | 2021-07-02 |
| **Ar gauta pastabų ir (ar) pasiūlymų?**  *Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma* | Taip  Ne |
| **Ar į visas pastabas ir (ar) pasiūlymus atsižvelgta?**  *Jei atsižvelgta į visas pastabas ir (ar) pasiūlymus, žemiau esanti lentelė nepildoma* | Taip  Ne |

|  |  |  |  |
| --- | --- | --- | --- |
| **Nr.** | **Institucija** | **Pastabos ir pasiūlymai** | **Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus** |
| 1. | Lietuvos darbdavių konfederacija | PFSA 10 p. numato „*remiamos veiklos –* ***investuotojų, investuojančių*** *Lietuvos Respublikos teritorijoje* ***į gamybą ir (ar) paslaugas, darbuotojų mokymas ir kvalifikacijos tobulinimas****, įskaitant mokymo darbo vietoje organizavimą“.* T. y. remiamos investuotojų veiklos, investuojančių tiek į gamybą, tiek į paslaugas.  Tačiau PFSA priedas Nr. 2 atrankos kriterijus Nr.1 eliminuoja Paslaugų įmones gauti balų pagal šį kriterijų, kadangi nurodoma „*Mokymai skirti įmonių, kurių* ***pagrindinės veiklos priskiriamos Ekonominės veiklos rūšių klasifikatoriaus (EVRK 2 red.)****, patvirtinto Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“ (toliau – EVRK 2 red.),* ***C sekcijai, darbuotojų kvalifikacijos įgijimui pameistrystės būdu*.**  ***Kai tuo tarpu daug paslaugų veiklų patenka ir į kitas EVRK sekcijas.*** Tokiu būdu pažeidžiamas lygiateisiškumo principas kitiems sektoriams konkurencingai dalyvauti projektų atrankoje. Siūlome praplėsti EVRK sekcijas, įvardinant sekcijas kurios negalėtų pretenduoti, pvz. A, G, O, U. | **Neatsižvelgta.**  Pažymėtina, kad vis dėlto gamybos sektorius yra didžiausias Lietuvos ekonomikos sektorius, sukuriantis net 16,2 proc. šalies bendrojo vidaus produkto. Lietuvos gamyboje dominuoja žemų ir vidutinių technologijų įmonės, 85 proc. visų Lietuvos gamybinio sektoriaus darbuotojų dirba žemo ir vidutinio technologinio išsivystymo gamybos įmonėse. Formuluojant kriterijus buvo atsižvelgta ir į tai, kad kvietimui numatoma skirti lėšų suma yra santykinai maža. Kadangi daugiau kvietimų kvalifikacijos tobulinimui šiame finansiniame periode jau nenumatoma, dedame visas pastangas, kad paskutinės 2014–2020 metų ES investicijos būtų panaudotos kiek galima tikslingiau ir efektyviau.  Formali kvalifikacija, kuri suteikiama baigus mokymą pameistrystės forma, daug didesnę svarbą turi būtent gamybos sektoriuje dirbantiems asmenims, nes šio sektoriaus darbuotojams yra būtini praktiniai įgūdžiai, kurie įgyjami mokantis iš meistrų. Dėl šios priežasties siekiama paskatinti apdirbamosios gamybos įmonių susidomėjimą mokymui pameistrystės forma.  Pažymėtina, kad priemonės „Žmogiškieji ištekliai Invest LT+“projektų atrankos kriterijai 2021 m. liepos 7 d. buvo paskelbti viešam aptarimui. Pastabas ir pasiūlymus buvo galima teikti iki 2021 m. liepos 14 d. Pastabų ir pasiūlymų per nustatytą laikotarpį gauta nebuvo.  Su įgyvendinančia agentūra ir socialiniais-ekonominiais partneriais suderintas projektų atrankos kriterijų projektas yra pateiktas Lietuvos Respublikos finansų ministerijai, tvirtinti artimiausio 2014–2020 metų Europos Sąjungos fondų investicijų veiksmų programos stebėsenos komiteto posėdžio metu. |
|  |  | Taip pat tuo pačiu PFSA Priedas Nr. 2 atrankos kriterijus Nr. 1 prieštarauja PFSA 10 p., kadangi atrankos kriterijus numato tik darbuotojų kvalifikacijos įgijimą pameistrystės būdu, o PFSA 10 p. numato darbuotojų mokymą **ir kvalifikacijos tobulinimą** **„*remiamos veiklos*** *–* ***investuotojų,*** *investuojančių Lietuvos Respublikos teritorijoje į gamybą ir (ar) paslaugas****, darbuotojų*** *mokymas* ***ir kvalifikacijos tobulinimas****, įskaitant mokymo darbo vietoje organizavimą“.*  Siūlome kriterijaus Nr.1 balus skaidyti į dvi dalis:  -20 balų paliekant kvalifikacijai įgyti, jei daugiau kaip 50% projekto dalyvių įgyja kompetencijas.  - Ir atskiru atrankos kriterijumi skirti 15 balų, jei daugiau kaip 50% projekto dalyvių tobulina kompetencijas.  Ši korekcija būtina, nes daugumai investuotojų Lietuvoje esančios formalios Studijų ir mokymo programos nėra tinkamos arba jų išvis nėra, todėl jie automatiškai eliminuojami dalyvauti projektų atrankoje, nes nesurinks net minimalaus balų praeinamumo skaičiaus.  Investuotojai turi didžiulį poreikį jau turinčius profesinio mokymo ar aukštojo mokslo išsilavinimą specialistus paruošti pagal investuotojų veiklos specifiką. Kadangi ir PFSA 4.2 punktas numato, kad **Darbo vieta, kuriai reikia papildomų kompetencijų** – darbo vieta, turinti įmonės vykdomos veiklos ypatumus atspindinčių technologinių, gamybinių procesų ir paslaugų, kuriems vykdyti ir **teikti tik profesinio mokymo ar aukštojo mokslo suteikiamos kvalifikacijos nepakanka**. **Tai reiškia, kad darbuotojų mokymai ir kvalifikacijos tobulinimas turi būti vykdomi Pameistrystės būdu organizacijos formatu pagal neformalią programą ir darbo vietos specifiką.** | **Neatsižvelgta.**  Pameistrystė yra itin efektyvi profesinio mokymo forma, atitinkanti darbo rinkos poreikius ir darbdavių lūkesčius. Pameistrystės privalumas, jog mokantis šia forma yra įgyjama daugiau praktinių įgūdžių dėl mokymosi aplinkos, organizuojamas sklandesnis perėjimas iš mokymosi į darbą, geresnis įsidarbinimas, glaudesnis švietimo ir verslo bendradarbiavimas, didesnė kvalifikuotų darbuotojų pasiūlos ir paklausos atitiktis. 70 proc. apklaustų Lietuvos pramonės sektoriaus įmonių mato pameistrystę kaip efektyvią priemonę mokant bei perkvalifikuojant esamus įmonės darbuotojus. Be to, kad pameistrystė yra pripažinta kaip formaliojo profesinio mokymo organizavimo forma ir 2019 m. buvo patvirtintas pameistrystės organizavimo tvarkos aprašas.  Šiuo atveju yra siekiama sudaryti galimybę užsienio investuotojams dalyvauti pažangioje, dualiniu mokymu pagrįstoje, pameistrystėje pagal pilnas modulines formaliojo mokymo programas, siekiant kokybiškų įgūdžių įgijimo ir darbuotojo parengimo pagal pilną kvalifikaciją, pritaikytą užsienio investuotojui. Taip pat šia priemone siekiama suteikti pavyzdį Lietuvos įmonėms, siekiant paskatinti jas dalyvauti tikrojoje dualiniu mokymu pagrįstoje pameistrystėje, priimant į darbą pirminio profesinio mokymo mokinius aktualioje apdirbamosios gamybos srityje.  „Formaliosios“ pameistrystės prioritetas yra suteikiamas atsižvelgiant į tai, kad dalyvavimas ilgoje pameistrystės formaliojo profesinio mokymo programoje įmonėms yra nepatrauklus. Todėl įmonės, kurios pasirinks mokymo pameistrystės būdu pagal formaliąją modulinę programą atvejį, gaus prioritetą.  Pažymėtina, kad priemonės „Žmogiškieji ištekliai Invest LT+“projektų atrankos kriterijai 2021 m. liepos 7 d. buvo paskelbti viešam aptarimui. Pastabas ir pasiūlymus buvo galima teikti iki 2021 m. liepos 14 d. Pastabų ir pasiūlymų per nustatytą laikotarpį gauta nebuvo.  Su įgyvendinančia agentūra ir socialiniais-ekonominiais partneriais suderintas projektų atrankos kriterijų projektas yra pateiktas Lietuvos Respublikos finansų ministerijai, tvirtinti artimiausio 2014–2020 metų Europos Sąjungos fondų investicijų veiksmų programos stebėsenos komiteto posėdžio metu. |